SUID-AFRIKAANSE RADIOLIGA NUUS SONDAG 2 JULIE 2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 

70STE HERDENKING VAN ONGEBROKE LIGA LIDMAATSKAP 
DIE Z$5 NAELLOOP VANMIDDAG 

en 

DIE IARU HEF KAMPIOENSKAPPE VOLGENDE NAWEEK 

Bly gerus vir meer inligting oor hierdie en ander interessante nuusitems. 
70STE HERDENKING VAN ONGEBROKE LIGA LIDMAATSKAP 


Die President, die Raad en die Lede van die Suid-Afrikaanse Radio-liga wens 
Dennis Wells, ZS1AU en Artie Perold, ZS1HL, baie geluk op 70 jaar ongebroke 
liga-lidmaatskap soos op 1 Julie 2017. 


Dit is nogal `n prestasie, knap gedaan Dennis en Artie! 
DIE ZS5 NAELLOOP VANMIDDAG 


Nog 'n prettige aktiwiteit om kontakte tussen radio amateurs in Kwazulu-Natal 
en radio amateurs in Suider-Afrikaanse lande te bevorder is die ZS5 Naelloop. 
Die Naelloop is vanmiddag van 14:00 to 15:00 UTC op die lug. 


7S5 stasies sal `n RS of RST verslag en hul dorp se naam of afkorting gee. Alle 
ander stasies sal `n RS of RST verslag en hul provinsiale of landsafkorting gee. 
Die ZS5 Naelloop is `n foon en gelykgolf kompetisie op die 40 meter band met 
7 000 to 7 040 kHz vir gelykgolf en 7 063 tot 7 100 en 7 130 tot 7 200 kHz vir 
foon. 


Z7S5 stasies kry 1 punt vir 'n @OSO met `n Z$5 stasie en 2 punte vir 'n @OSO met 
`n stasie in ander Z7S roepareas of Suider-Afrikaanse lande. Alle ander stasies 
kry 2 punte vir 'n @OSO met `n ZS5 stasie en 1 punt vir `n @SO met stasies in 
hul eie of ander 7S roepareas (uitgesluit Z$S5) of Suider-Afrikaanse lande. @SOs 
met die Higway ARK, ZS5HAM, die Durbanse ARK, ZS5D, die Hibiscus-kus 
ARK, ZSSHACG, die Zululand ARK, ZS$5ZLB, die Midlands ARK, ZS5PMB, of 


die Noord Natal Amateurradioklub, ZS5NAK, is 5 punte elk. Net een kontak 
per stasie word toegelaat. 


Logstate in die ADIF, Cabrillo of MS Excel formaat en gemerk “jou roep- 
sein 7S5 Naelloop” moet ingedien word teen 10 Julie 2017 per e-pos aan 
zs5contestÊharc.org.za. 'n Sertifikaat word toegeken aan die eerste, tweede en 
derde plek in die kompetisie. 


GAUTENG AMSAT SA / SARL SDR WERKSWINKEL GESKUIF TOT 19 
AUGUSTUS 


Die datum vir die Gauteng AMSAT SA/SARL SDR werkswinkel is met een 
week aangeskuif na Saterdag 19 Augustus 2017. Die verandering was nodig om 
te verseker dat albei dongels wel betyds beskikbaar sal wees. Die progam word 
in twee dele aangebied. Van 9 tot 11 vm fokus die werkswinkel op die BHF/UHF 
dongel met onderwerpe soos die ontvangs van amateur satelliete, die ontvangs 
van weer satelliete en sommige amateur astronomie projekte en antennas. 


Die tweede deel van 11 vm tot 2 nm fokus op die HF dongel, RF geraasvlak 
monitering en die outomatiese opneem van data. 


Die finale datum vir die werkswinkel in Kaapstad, wat hoofsaaklik op die 
BHEF/UHF dongel sal fokus, is nog nie vasgestel nie. Deon (oetzee, ZRIDE, 
beplan die werkswinkel vir mid-September 2017. Om ingelig te bly aangaande 
die werkswinkels, stuur `n e-pos aan admin@amsatsa.org.za en jou naam sal by 
die lys gevoeg word. 


DIE IARU HEF KAMPIOENSKAPPE VOLGENDE 


Die LARU HF Kampioenskappe vind plaas oor die tweede volle naweek in Julie, 
van 12:00 UTC op die Saterdag tot 12:00 UTC op die Sondag. Hierdie kom- 
petisie vind vanjaar plaas op 8 en 9 Julie 2017. Beide enkel en multi-operateur 
stasies kan die hele 24-uur tydperk bedryf word. Die doel van die kompetisie 
is om soveel ander amateurs, veral die TARU lidlande Hoofkwartier stasies, oor 
die wêreld as moontlik met foon of gelykgolf te werk op die 160, 80, 40, 20, 15 
en 10 meter bande. 


TARU lidlande HK stasies stuur `n sein verslag en amptelike TARU lidland afko- 
rting, bv. 599 SARL. TARU Internasionale Sekretariaat-klubstasie NU1AW tel 
as 'n HK stasie. Lede van die TARU Administratiewe Raad en die drie TARU- 
streeksuitvoerende komitees stuur “AGO”, “R1”, “R2” en “R3” soos toepaslik, 
bv. ZSABS sal 59 R1 stuur. Alle ander stuur 'n sein verslag en TTU-sone, vir 
Suid-Afrika is dit Sone 57. `n Volledige uitruiling moet vir elke geldige @OSO 
aangeteken word. Vind al die reëls by www.arrl.org/iaru-hf-championship. 


Jy luister aan nuus uitsending van die Suid-Afrikaanse Radioliga 
JULIE RADIO ZS KAN AFGELAAI WORD 


Die Julie 2017-uitgawe van Radio ZS is beskikbaar vir aflaai van die liga se 
webblad. Dennis, ZS4BS vertel jou hoe hy die SARL Nasionale Konvensie sien. 


Tim, ZS6IM, vertel van Radio Praag teenoor die Russiese Beer en Chris, ZS6EZ, 
neem jou deur die Arabiese Nagte. Vind meer uit oor die 50 vuurtorings rondom 
die kus en die Internasionale Vuurtoring en Vuurskip Naweek. Die Pretoriase 
ARK het 'n spesiale tee vir hul veterane aangebied - baie foto's. Lees ook BHEF' 
Nuus deur Mike, ZS2FM en CO Contest deur Dennis, ZS4BS. 


BAKEN NUUS 


Ons span entoesiastiese baken operateurs is steeds besig om te groei. Gedurende 
die afgelope week, het Dez Bryington, ZS6DEZ, en Connel Paul, ZS6CNP, `n 
Arduino met `n RF skild op die lug gekry. Die baken is deur Leon Uys ZR6LU 
op 14,097 MHGZ met `n sein-geraas verhouding van -25 dBm ontvang oor 'n 
afstand van omtrent 100 km. Dez sê dat die sagteware hom aan die begin vele 
kopsere gegee het, maar nou dat dit werk, beplan hy om die uitset te verbeter 
sodat hy verder ontvang kan word. `n Foto van hierdie opwindende prototipe 
is op die WhatsApp groep versprei. Amateurs wat belangstel om hul baken 
ondervindings te deel, is welkom om Leon Uys, ZR6LU, op 082 573 5580 te 
kontak. 


WAAROM ELKE GELISENSIEERDE RADIO AMATEUR DIE IARU MOET 
STEUN? 


Toe AM uitsendings na die Eerste Wêreldoorlog ingestel is en amateur radio 
regoor die wêreld verban is, het regerings begin besef dat die radio spektrum 
waardevol is. Dit was `n roep tot aksie aan alle radio amateurs. Om te bestaan, 
het Amateur Radio toegang nodig tot die radio frekwensie spektrum andersins 
is ons toerusting nutteloos, soos `n boot sonder water. Die Amerikaanse Ra- 
diorelêliga (ARRL) met hul president Hiram Percy Maxim, 1AW, het by die 
VSA Kongres gepleit vir amateur radio spektrum. In Oktober 1919 het die 
VSA regering al die nuttelose golflengtes onder 200 meter aan die radio ama- 
teurs in die VSA toegestaan. Kort daarna het talle ander lande in die wêreld 
dieselfde gedoen. Lees die volle storie in die Julie uitgawe van Radio 7. 


MEENTHUIS BEWONERS EN DIE PROBLEEM MET GERIGTE AN- 
TENNES 


Talle radio amateurs wat in meenthuis komplekse woon, is beperk en mag nie 
eens klein BHF Yagi rigstraler antennas oprig nie. Indien hulle gelukkig is, mag 
hulle dalk `n klein vertikale antenna oprig vir die herhalers. Ongelukkig beroof 
hierdie beperking ywerige BHF entoesiaste daarvan om uit hul eie agterplaas 
te kom en ook verafgeleë BHF stasies te kontak. Die vraag is wat kan hulle 
hieromtrent doen? 


Daar is moontlik `n paar antwoorde op hierdie probleem. Eerstens, probeer om 
'n vyf-element horisontale Yagi vir 144 MHZ in die dak van jou meenthuis te 
installeer. Rig die antenna in die vereiste rigting. Indien daar genoeg spasie is, 
installeer `n tweede Yagi en rig dit in 'n ander rigting, maar gebruik twee aparte 
koaksiale kabels. Indien jy steeds toestemming benodig om dit te doen, pleit 
baie mooi by die meenthuis komitee en probeer hulle oortuig dat dit nie sigbaar 


sal wees aan die meenthuis bewoners wat gewoonlik kla nie en ook niemand sal 
benadeel nie. 


Tweedens, indien jy belangstel in 50 MHz, kan jy `n horisontale lus so hoog as 
moontlik in die dak span. `n Alternatief is om `n drie-element Yagi tussen die 
dakbalke te installeer. Derdens kan jy 'n vlagpaal buite jou meenthuis oprig. 
Gebruik `n los pyp om die vlagpaal wat aan die vlagtou vasgemaak is. Snags 
kan jy jou 144 MHGZ vyf-element Yagi op die los pyp monteer en dit tot bo-aan 
die vlagpaal hys. Na jou @SOs kan jy weer die antenna laat sak en verwyder. 
Jy kan selfs 'n vlag hys indien jy wil. 


VOORTPLANTINGSVERSLAG 


Hannes Coetzee, ZS6GBZP, berig dat die verwagte sonaktiwiteitsvlak laag gaan 
wees. Daar is bykans geen kans vir ernstige sonfakkels nie. Diegene wat 
hul eie frekwensievoorspellings wil doen, kan `n verwagte effektiewe sonvlek- 
telling van ongeveer een vir die week gebruik. Amateurs kan goeie openinge 
op die 20 en 30 m bande verwag. Plaaslik gaan 60 m gedurende die dag die 
beste voortplanting oor korter afstande oplewer. Besoek gerus die webtuiste 
spaceweather.sansa.org.za vir meer inligting. 


** Kom ons loer nou na gebeure vir die volgende paar weke: 


Vanmiddag die 7S5 Naelloop 8 en 9 Julie die IARU HF Kampioenskappe 
14 tot 16 Julie Ham Radio 2017 te Friedrichshafen, Duitsland 15 Julie die 
RaDAR, Uitdaging 15 Julie die SARL Winter ORP Kompetisie 23 Julie die 
7S2 Naelloop 29 en 30 Julie die R$GB IOTA Kompetisie 


Om die bulletin mee af te sluit, 'n opsomming van ons hoofberig: 


Die President, die Raad en die Lede van die Suid-Afrikaanse Radio-liga wens 
Dennis Wells, ZS1AU en Artie Perold, ZS1HL, baie geluk op 70 jaar ongebroke 
liga-lidmaatskap soos op 1 Julie 2017. 


Dit is nogal `n prestasie, knap gedaan Dennis en Artie! 
Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 


aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, en gelees deur... ui ses ek oes ek He Be Ge be Ge Gee Gee aak Gee aRk ee 


Die Afrikaanse nuusspan groet nou en wens jou `n mooi week toe. Totsiens. 


/EX 


